b'\n_START_ARTICLE_\nGenetinis lytinis potraukis\n_START_PARAGRAPH_\nGenetinis lytinis potraukis (angl. genetic sexual attraction; GSA)\xc2\xa0\xe2\x80\x93 lytinis potraukis tarp artim\xc5\xb3 giminai\xc4\x8di\xc5\xb3 (broli\xc5\xb3 seser\xc5\xb3, pirmos ir antros eil\xc4\x97s pusbroli\xc5\xb3, t\xc4\x97v\xc5\xb3 ir j\xc5\xb3 vaik\xc5\xb3), kurie pirm\xc4\x85 kart\xc4\x85 susitiko jau b\xc5\xabdami suaug\xc4\x99._NEWLINE_Genetinis lytinis potraukis (GLP) gali susidaryti, pvz., broliams ir seserims, kurie buvo \xc4\xafvaikinti skirtingose \xc5\xa1eimose, o u\xc5\xbeaug\xc4\x99, \xc5\xbeinodami ar ne\xc5\xbeinodami apie savo kraujo giminyst\xc4\x99, jie susitinka. Susitikus \xc4\xafvaikintiems ir j\xc5\xb3 giminai\xc4\x8diams GLP nutinka retai, ta\xc4\x8diau paskutiniais metais daug\xc4\x97ja toki\xc5\xb3 susitikim\xc5\xb3, tod\xc4\x97l daug\xc4\x97ja ir GLP atvej\xc5\xb3. Jei prasideda lytiniai santykiai, jie priskiriami incestui, tod\xc4\x97l gali sukelti stres\xc4\x85 abiem pus\xc4\x97ms (incesto tabu)._NEWLINE__NEWLINE_\xc5\xa0is rei\xc5\xa1kinys, kai i\xc5\xa1syk po gimimo atskirti brolis ir sesuo susitinka suaug\xc4\x99 ir incesti\xc5\xa1kai \xc4\xafsimyli vienas kit\xc4\x85 \xc5\xbeinomi i\xc5\xa1 liaudies ep\xc5\xb3 (pvz., suomi\xc5\xb3 \xe2\x80\x9eKalevalos\xe2\x80\x9c tragi\xc5\xa1kas veik\xc4\x97jas Kullervo)._NEWLINE_GLP tarp kartu ankstyvoje vaikyst\xc4\x97je augusi\xc5\xb3 \xc5\xbemoni\xc5\xb3, kaip kad b\xc5\xabna su dauguma seser\xc5\xb3 ir broli\xc5\xb3, b\xc5\xabna labai retai. Nuo to apsaugo imprintingas\xc2\xa0\xe2\x80\x93 Vestermarko efektas, kurio paskirtis ir yra slopinti galim\xc4\x85 incest\xc4\x85.\n_START_SECTION_\nKita\n_START_PARAGRAPH_\nRomantinis angl\xc5\xb3 poetas lordas Baironas, manoma, tur\xc4\x97jo GLP su savo netikra seserimi. Jie susitiko jau suaug\xc4\x99.'